A 2022-es FIFA labdarúgó-világbajnokság rendezési jogának elnyerője…
Katar!
KATAR
Az USA pályázata elbukott a világbajnokságra,
a világ legnagyobb sporteseményére.
Katar emirátusa
legyőzte Ausztráliát, Japánt, Dél-Koreát és az USA-t.
Obama elnök szerint a szervezők rosszul döntöttek azzal,
hogy Katart választották az USA helyett.
A világot megdöbbentette a 2022-es katari pályázat győzelme,
de hogy nyertek? Hogy történt ez?
Az átlaghőmérséklet a vb idején, júniusban és júliusban 41 fok!
Az USA és Japán ellen váratlan volt a győzelmük,
és a pályázat műszaki értékelése kifejezetten negatív volt.
Katart „magas kockázatúnak” értékelték. A színfalak mögötti alkuk döntöttek.
Az USA 2022-es pályázata jelentősen jobb volt az összes többinél.
Megdöbbentem és csalódott voltam,
de az első reakcióm az volt, hogy ezt megvették.
Ha a FIFA korrupt, akkor le kell leplezni.
Azt hiszem, a mai döntésnek hosszú távú következményei lesznek.
A Katar melletti döntést nagyon nehéz megmagyarázni.
A FIFA számára katasztrófa volt,
főleg mert ekkor már mindenki a megvesztegetésekről beszélt.
Blatter úr?
Blatter úr…
És a végrehajtó bizottság pont ekkor találta jó ötletnek megszavazni Katart.
Ezért mindig azt mondom, amikor Katart hibáztatjuk a vb miatt,
a FIFA-t kell hibáztatnunk, mert a FIFA a rendszer.
A rendszer a FIFA.
AKI SZELET VET…
Miért Katar?
Miért játszanánk a forró sivatagban,
vagy olyan országban, ahol stadionokat kell építeni?
Miért egy ilyen kicsi ország, ennyire gyenge csapattal?
Ha rákérdezünk a munkakörülményekre,
az emberi jogokra, az európai drukkerek beutazására stb.
Ugyanúgy megdöbbentem, mint mindenki más.
A PÉNZ NEM GOND… A HŐSÉG IGEN
Nem hiszem, hogy számítottak arra, hogy a nemzetközi média
és a világ közvéleménye ennyire ellenük lesz.
Rendkívül negatív reakciókat kaptak a győzelem után.
Amikor nyertünk, nagyon boldog voltam,
de nagyon gyorsan jött egy elég komoly depresszió.
Gonosz támadás indult ellenünk.
Megtámadtak minket, megtámadták a FIFA-t.
Példátlan támadások értek mindenhonnan,
minket, az országot. A szövegek, amelyeket hallottunk…
Nagyon közel volt a rasszista támadásokhoz.
Nehéz volt.
Először is, a Közel-Keleten élő milliók nevében,
köszönjük.
Köszönjük a FIFA-nak a hitet abban, hogy a játék elhozása a Közel-Keletre,
a régiónkba, az otthonunkba, a helyes döntés.
Elmegyünk a Közel-Keletre.
Elmegyünk az arab világba.
Elmegyünk az iszlám világba.
Ez a futball fejlődéséről szól, ne jöjjenek a pénzzel!
Ennek semmi köze a pénzhez.
Azt mondanám, az első nagyon erős döntés, amelynél közbeszólt a politika,
az volt, hogy Katar kapta a vb rendezését,
és nem az USA, ahogy szerettem volna.
Mivel Katarra akartam szavazni,
Blatter odajött hozzám.
„Azt akarom, hogy az USA-ra szavazz, és ne Katarra.”
Ön szerint helyes, ha az elnök lemegy erre a szintre?
Nem válaszoltam. Elment.
Katarra szavaztam, és Katar nyert.
Seppet teljesen sarokba szorították a végrehajtó bizottság nagy tagjai.
Ott vannak a regionális szövetségek vezetői.
Issa Hayatou az afrikai szövetségtől.
Michel Platini az UEFA-tól.
Jack Warner a CONCACAF-tól
és dr. Leoz a CONMEBOL-tól.
És végül Bin Hammam Katarból,
az Ázsiai Labdarúgó-szövetség elnöke.
Mind Katar mellé álltak.
A bizottságnak három CONCACAF-es tagja volt,
és feltételezték, hogy mind az USA-t fogják támogatni.
Így aztán Chuck Blazert megdöbbentette,
hogy Jack Warner, a legközelebbi szövetségese a FIFA-nál,
a jelek szerint Katarra szavazott.
Úgy érezte, elárulták.
Nem a saját szövetségére szavazott?
Csakhogy öregek voltak. Ez volt az utolsó szavazásuk.
A dupla szavazás kétszer annyi pénz volt.
Ezzel nagyot szakítottak.
Doha felhőkarcolói
Katar földgázban gazdag fővárosának gazdasági felemelkedését jelzik.
Egy évtized múlva további robbanásszerű fejlődésre tekinthetnek majd le,
amelynek a futballmánia a hajtóereje.
A foci különösen, de általában a sport
fontos része a kultúránknak, a törekvéseinknek,
amelyet katalizátorként használunk
az ország céljainak előmozdítására.
Katar létrehozta a saját sportiparát.
Megteremtették azt,
ami más országokban szervesen, évtizedek alatt fejlődik ki.
A sportot a nemzeti identitás részévé tették.
Katar esetében ez a nemzetépítési törekvések része.
Ki akartak lépni Szaúd-Arábia árnyékából,
saját arculatot felmutatni.
Világszintű tényezővé válni,
pozitív erőként megjelenni a világban.
Meg akarják mutatni, hogy az arab világ képes a rendezésre,
összehozni az embereket.
Mindenhol ott voltak.
A sportvilág bankárává akartak válni.
Katarnak mindenhol ott kellett lennie szponzorként.
Amikor meghirdették a pályázatokat 2018-ra és 2022-re, ráadásul 2009-ben,
vagyis jelentősen hamarabb,
és megnyílt a lehetőség,
úgy döntöttünk, érdemes próbálkozni. Van esélyünk.
Hiszünk a futballban, ezért szeretnénk világbajnokságot rendezni.
A katari világbajnokság az első közel-keleti vb-t jelentette.
Fiatalok voltunk. Sok emberünk volt, akik sokféle nyelven beszéltek,
a teljes focivilággal kommunikálhattunk, és szerények voltunk.
Tudtuk, hogy esélytelenek vagyunk.
Tudtuk, hogy nem tekintenek ránk komoly pályázóként.
Dohai tartózkodásunk alatt
hamar kiderült, hogy ez egy kormányzati projekt,
és a cél a világbajnoksággal
a világ középpontjává tenni Katart.
Az állam projektje volt,
nem a labdarúgó-szövetségé.
Nem hittem volna, hogy Katar nyer.
Nincsenek futballhagyományaik.
A jelentésben nem kapták a legjobb pontszámokat.
Gyakorlatilag át kellett építeniük a várost, felhúzni az összes stadiont.
Egyetlen stadionjuk sem volt.
És szállodákat kellet építeniük a turistáknak és a csapatoknak is.
De az igazi gond a májusi, júniusi és júliusi időjárás volt.
Meglett a jelentés.
Elküldtük nekik,
a végrehajtó bizottság bármelyik tagja felhívhatott a kérdéseivel.
Senki sem hívott fel.
Aztán arra jutottam, hogy a jelentést nem olvasta mindenki.
Ha nem érdekelte őket, hogy ilyenkor nem lehet játszani,
miért érdekelnék őket a munkakörülmények?
Nem volt téma.
FOKVÁROS, DÉL-AFRIKA, 2009. DECEMBER
Fokvárosban voltunk,
amikor a FIFA megrendezte a FIFA médiareggelit.
Ott volt minden ország és így a teljes világsajtó is.
És minden ajánlat azonos feltételeket kapott, vagyis volt egy-egy standunk.
Az arab média felkeresett minket, de ez volt minden.
Senki sem jött oda hozzánk.
Az ajándékokat persze felvették, de ez minden.
Aztán az egész kellős közepén besétál David Beckham.
Olyan volt, mint egy földrengés.
Az újságírók tolakodtak, székekre, asztalokra másztak.
Mindenki odasereglett.
Mohamed sejk,
aki Katar 2022-es pályázatának főigazgatója volt,
aznap odafordult hozzám, és azt mondta…
„Miért nem szerveztél le nekünk ilyet?”
Megdöbbentem, hiszen David Beckhamről beszélünk.
A világon mindenki ismeri David Beckhamet.
Viszont ennek az országocskának a hercegéről senki sem tud semmit.
A csapat rendkívül kicsi volt.
Egyikük sem járt soha egy világbajnokságon sem.
Egyikük sem ismerte a FIFA politikai viszonyait.
Sőt, még a sport területén sem dolgozott egyikük sem.
Senki sem rendelkezett ilyen tudással.
Az egyetlen, aki ismerte a FIFA viszonyait,
Mohamed Bin Hammam volt.
Mohamed Bin Hammam az Ázsiai Labdarúgó-szövetség elnöke volt.
Egyike volt a FIFA végrehajtó bizottsága 24 tagjának.
A futball egyik legnagyobb hatalmú figurája volt, és katari állampolgár.
Nem harsány figura. Szeret a háttérben maradni.
A karmester szerepét kedveli.
Nem gondoltam, hogy Katar a mérete
és a klímája mellett
ekkora ambíciókkal bír, tudja?
Mohamed Bin Hammam
sokára csatlakozott, sokáig tartott meggyőzni, hogy támogassa a pályázatot.
Tudtuk, hogy képes a kezünkbe adni a győzelemhez szükséges eszközöket.
A vb megszerzéséhez
meg kell szerezni a bizottság szavazatait,
ezért ez lett a stratégia.
Mind a 24-et ismeri.
Egyrészt segít találkozni mind a 24 taggal,
másrészt segít kideríteni,
mi kell a 24 szavazat megszerzéséhez.
LUANDA, ANGOLA TÍZ HÓNAPPAL A SZAVAZÁS ELŐTT
AFRIKAI NEMZETEK KUPÁJA, 2010
Katar elérte, hogy a szponzora lehessen
az Angolában rendezett afrikai nemzetek kupája tornának.
A pályázatunk szempontjából Angola volt a fordulópont,
a beszédem a CAF kongresszusán.
Nagy feltűnést keltett az üzenetem,
és onnantól tekintettek komoly jelöltnek minket.
Több ez annál, hogy meggyőztük a végrehajtó bizottság három tagját.
Az volt a lényeg, hogy a teljes afrikai szövetséget
fellelkesítette a pályázatunk.
De Angola volt a fordulópont.
Mind ugyanabban a hotelben laktunk.
Megkértek, hogy segítsek tolmácsolni. Mentem. Beszélek franciául.
A lakosztályban egymás után megfordult a végrehajtó bizottság több tagja.
Hayatou, Anouma és Adamu.
Dél-Afrikáról beszélgettünk,
arról, hogy Afrika lehetőséget kapott a rendezésre,
és hogy ez a lehetőség az arab világnak is járna.
Aztán Hassan egymillió dollárt ajánlott Hayatounak,
Hayatou labdarúgó-szövetségének.
Cserébe a szavazatát akartuk,
és… emlékszem a nevetésre.
Aztán azt mondta:, „Ez nem elég.”
Így aztán az ár azonnal felment 1,5 millióra. Csak így.
Egyszerűnek hangzik, de ennyire egyszerű is volt.
„Megtámogatjuk a szövetségeteket,
cserébe ránk szavazol.”
És… „Köszönöm. Majd beszélünk.”
Aztán ugyanazt csináltuk Anoumával és Adamuval.
Mindegyik végrehajtó bizottsági tagnak 1,5 millió dollárt ajánlottunk aznap este
a szavazatukért cserébe.
És tényleg át is adták a pénzt, vagy csak beszéltek róla?
Megbeszélték. Sosem láttam pénzt.
Konkrétan pénzt sosem láttam.
És egyértelművé tették, hogy a pénz a focira megy.
Nem személyesen nekik ígérték.
Ezt hangsúlyoznám. Azt mondták…
Aztán hogy hol kötött ki a pénzt, azt nem tudom.
Mielőtt visszamentem a hotelszobámba,
Hassan azt mondta, erről soha, senkinek egy szót se.
Azt mondtam, oké.
FIFA LABDARÚGÓ-VILÁGBAJNOKSÁG KATAR 2022
Nem felejtettem el,
de sokáig nem beszéltem róla.
Tudtam, hogy meg vannak számlálva a napjaim,
de nem tettem olyat, amiért ki kellett volna rúgniuk.
Három napot kaptam, hogy elhagyjam Katart.
Nem voltam olyan jó, mint várták.
Phaedra 2010 márciusában távozott.
Aztán 2010 decemberében, már a szavazás után,
beszélgetett egy újságíróval, aki az angol The Sunday Timesnál dolgozott,
és aki a pályázatok ügyében próbálta kideríteni az igazságot.
Claire Newell-lel beszéltem,
nem hivatalosan arról, hogy mi történt és minek voltam a tanúja.
ÚJ MEGVESZTEGETÉSI VÁDAK A FIFA ELLEN
Ha jól emlékszem, írt egy rövid cikkel,
és akkor változott meg minden.
LELEPLEZŐ 1,5 MILLIÓS MEGÁLLAPODÁSOK
Én lettem a „katari leleplező”.
PÉNZ A SZAVAZATOKÉRT A FIFA BIZOTTSÁGÁNAK TAGJAI
Nincs bizonyíték. Kértük a bizonyítékot.
Van egy alapelv az életben,
amely szerint az ember ártatlan, amíg ki nem mondják, hogy bűnös.
Kérem, ne hajtogassák, hogy a FIFA korrupt!
A FIFA nem korrupt!
Határozottan nem.
Phaedrát leleplezték a vádak forrásaként.
És akkor hirtelen elkezdtek fenyegetni.
Névtelen hívásokat, e-maileket kaptam, támadtak a közösségi médiában.
Nagyon félek.
És kitől fél?
Azoktól, akiket lelepleztem.
És akik újra és újra megpróbáltak elhallgattatni.
Gyakorlatilag azt mondták, vagy aláírok egy jogi nyilatkozatot,
amely szerint hazudtam, vagy rám küldik az ügyvédeiket.
A KATARI LELEPLEZŐ AZT ÁLLÍTJA, CSAK KITALÁLTA A VÁDAKAT
Örülnék, ha reagálna Angolára és Phaedra vádjaira.
Reakciót kérnék a Sunday Times főcímére is,
hogy Katar megvette a vb-t.
Először az érdekelne, mit gondol, ha ezeket látja.
Nézze, a reakcióm, főleg Phaedra ügyében,
a reakcióm… igazából mindkét dolog bosszantó.
Bosszantó, mert mindkettő hazugság.
És tények igazolják, hogy mindkettő hamis.
Úgy vélem, globális szinten ütöttek nyélbe üzleteket emberekkel,
hogy megszerezzék a szavazatukat.
Szerintem ilyen szinten még senki sem tett hasonlót.
Az, hogy korrupciónak nevezzük-e…
A nemzetközi üzleti világ így működik.
PÁLYÁZÓ ORSZÁG: KATAR
A katari FIFA-vb páratlan kereskedelmi lehetőségeket nyújtana.
Nagy megállapodásokat kötöttek kormányzati szinten,
ott van a nagy gázügylet Katar és Thaiföld között,
mert a bizottságnak van egy thai tagja is.
Azt a felvetést, hogy ez a meggyőzés része volt,
kategorikusan tagadja minden érintett.
A végrehajtó bizottság egy másik szavazó tagja, Marios Lefkaritis,
32 millió euróért adott el földeket Katarnak.
Azt állítja, hogy ennek semmi köze a szavazatához.
MILLIÓKAT FIZETTEK A KATARI GYŐZELEMÉRT
A katari emír eljött Brazíliába.
Maradt egy ideig, és még Lula elnököt is meglátogatta,
aki szintén Katart támogatta.
Együtt ebédeltünk itt, Rio de Janeiróban.
Az ebéden jelen volt Katar emírje, dr. Havelange és én.
Nyolcan vagy kilencen voltunk.
Akkor döntöttünk úgy, hogy támogatjuk Katart.
Kaptam és viszonoztam szívességeket. Ez normális.
De soha életemben nem vesztegettek meg.
Alig pár héttel a szavazás előtt Michel Platini, az UEFA elnöke,
akinek nagy befolyása volt
az európai végrehajtó bizottsági küldöttek szavazataira,
együtt ebédelt Franciaország elnökével, Nicolas Sarkozyvel
és a katari emír fiával a párizsi Élysée palotában.
KILENC NAPPAL A SZAVAZÁS ELŐTT
Platini meglepetten látta, hogy ott a katari küldöttség.
Ugyanis nem figyelmeztették előre.
Tehát az ő verziója szerint „diszkrét utalást” kapott arra,
ezek az ő szavai,
Sarkozytől, hogy jobb lenne, ha Katarra szavazna
és nem az USA-ra, mert ez Franciaország érdeke.
Platini beleesett Sarkozy csapdájába.
Sarkozy Platinit felhasználva azt üzente a katariaknak,
hogy: „Platini a zsebemben van.
Franciaország önökre szavaz.”
Ez lenyűgözte a katariakat.
Rendben, elmondom, hogy történt.
Amint megtudtam, Franciaország örülne, ha Katarra szavaznék.
Ugyanakkor közvetlenül senki sem kért semmire.
Sarkozy nem kérte, hogy Katarra szavazzon?
Nem. Talán ezért adta el a szavazatomat Katarnak.
Talán tudta, hogy szavazok,
és úgy tett, mintha eladná a szavazatot Franciaországért,
sok mindenért cserébe.
Rendkívül figyelemre méltó,
mi történt azután, hogy Platini Katarra szavazott.
A katari állami befektetési alap megvette a Paris Saint-Germaint,
Párizs fő futballklubját,
és ki tudja, mennyi pénzt öntött bele.
A beIN Sports, a katari műsorszolgáltató,
hatalmas összegért vette meg a francia foci tévés jogait.
Mindezek mellett
Franciaország és Katar nagy üzleteket kötött,
beleértve azt, hogy Katar sok francia Airbus repülőgépet vásárolt.
A Katart világbajnoksághoz juttató döntések
a politika legmagasabb szintjén születtek,
de a katariak kategorikusan tagadták, hogy bármi kifogásolható lenne.
A vb megvásárlása, a FIFA-küldöttek lefizetése.
Pontosan ismeri a vádakat.
A geopolitikai megállapodások, amelyek Thaiföld,
Oroszország, Katar és Sarkozy között köttettek.
Milyen megállapodások?
Nos, erről szólnak a vádak.
Miről van szó? Megkérdezem, miről?
Rendben, földgáz…
Földgázüzletek kik között?
Thaiföld és Katar között.
A tények ismertek.
Vannak bizonyos dolgok, amelyek teljesen valószínűtlenek.
Ez a természeti erőforrásunk, amire a jövőnket építjük.
Nem fogják felhasználni egyetlen vb-szavazat kedvéért.
KATAR 2022-ES PÁLYÁZTA
SZÁMÍTSANAK A CSODÁRA
A sztereotípiából táplálkozik, hogy az arab sejkek szórják a pénzt.
Ezért fontos ez a világbajnokság, mert le kell bontani egy sztereotípiát.
Betartottuk a szabályokat.
Az erkölcsi szabályainkat.
Az ajánlat érdemeivel nyertünk.
Az elképzelés érdemeivel,
azzal, hogy itt az ideje,
hogy az arab világ adjon otthont a világbajnokságnak.
Katar!
Amikor bejelentették, mindenki más örömmámorban úszott,
miközben én mozdulatlan voltam,
mert nem láttam Sepp Blattert onnan, ahol ültem,
és nem mozdultam, amíg meg nem hallottam a stábom kiabálását: „Megcsináltuk.”
Az arab világban hatalmas ünneplés volt. Ázsiában hatalmas ünneplés volt.
De amitől nem érzem jól magam, az az, amit Blatter csinál.
Úgy döntött, hogy megfúrja a katari rendezést.
Ez az, ami kellemetlenül érint.
3 HÓNAPPAL A SZAVAZÁS UTÁN
Megteszi vagy sem? Erre keressük a választ.
Akiről beszélünk, az Mohamed Bin Hammam.
Állítólag Sepp Blatter kihívója akar lenni a FIFA elnökválasztásán.
Engem Blatter támogatójaként ismernek.
Hűséges tanácsadója voltam,
és kimondom, igen, hozzájárultam a sikeréhez.
Mohamed Bin Hammam a barátjának tartotta Blattert,
maximálisan lojális volt hozzá, de ez fordítva nem volt így.
Blatter a '98-as választás után csak két ciklusra tett ígéretet.
Aztán mégis maradt a harmadikra is,
Bin Hammam pedig dühös lett,
mert nem fogadta el, hogy Blatter nem állja a szavát.
Azt hittem, Blattert nem fogja érdekelni 2011.
Az elnökségben kell a korlát. Legfeljebb három ciklus.
Úgy éreztem, ez nem tesz jót a focinak.
Nem jó a játéknak.
De mindig kell egy második jelölt.
Blattert megdöbbentette, hogy Bin Hammam Katarba vitte a vb-t.
Teljes meglepetésként érte.
Akkor szembesült először a hatalma korlátaival.
És ha volt itt valaki, akinek több hatalma volt,
legalább egy különleges ügyben, az Bin Hammam volt.
Szerintem Bin Hammam független ember. Elég ideig támogatta Sepp Blattert.
Szerintem a többséghez hasonlóan elege van Sepp Blatterből,
úgy gondolja, Sepp tönkretette a FIFA jó hírét,
és tudja, hogy váltás kell.
De szerintem Blatter képtelen volt fékezni az ambícióit.
A sport vérbeli Machiavellije volt.
Sepp Blatter 13 év alatt hozzászokott az elnöki hatalom külsőségeihez.
Elnöksége alatt világszerte kapott kitüntetéseket és elismeréseket,
de nem mindenki tapsol annak, ahogy a FIFA-t vezeti.
Meg akartam tartani a pozíciómat.
Nem hagyhattam elveszni a futball fejlesztésére áldozott éveket
mind főtitkárként, mint elnökkén.
Blatter mindenkitől lojalitást várt,
de az volt a gond, hogy nem volt lojális minden politikai támogatójához
az évek során, többek között Bin Hammamhoz.
Aztán 2009-ben Ázsiában választás volt a FIFA-pozícióra, amelyet betöltök.
Volt egy másik jelölt,
és nagyon meglepődtem, hogy Blatter őt támogatta.
Számomra ez elég furcsa volt.
Állítólag a barátja voltam.
Úgy gondolta, veszélyt jelentek a számára,
és el akart távolítani a FIFA-tól.
Így aztán azt mondtam,
nem fogom megkönnyíteni az életét.
Sepp Blatter, a nemzetközi futballvilág ura
kilenc év után először kap igazi kihívót az elnökválasztáson.
Mohamed Bin Hammam azt nyilatkozta,
hogy nagyobb átláthatóságra van szükség a sportágban.
Bin Hammam úr az Ázsiai Labdarúgó-szövetség feje.
Hatalmas dolog volt Blatter ellen fordulni.
Nem tartottam lehetségesnek a leváltását,
annyira be volt ágyazva.
Sepp Blatter a világbajnokságból befolyó milliárdokból
a hatalmát erősítette meg.
Harc nélkül nem mond le hőn szeretett pozíciójáról.
A CONCACAF KONGRESSZUSA
Találkozni akartam a Karib-térségbeliekkel Miamiban, de nem kaptam vízumot.
A hatóságoknak nem volt okuk megtagadni a vízum kiadását.
Feltételezem, hogy valaki nem akarta, hogy ott legyek az USA-ban
és beszéljek a Karib-térségbeliekkel.
Feszült pár nap volt. Folyamatban volt az elnökválasztás.
Bin Hammam úr nem volt ott,
Blatter úr viszont igen.
A CONCACAF elnöke akkoriban egy Jack Warner nevű fickó volt,
a főtitkár pedig az USA-beli Chuck Blazer.
Aztán a színpadon Blatter úr, teljesen váratlanul,
egymilliós fejlesztési támogatást jelentett be.
Nem is lehetett volna nyilvánvalóbb.
„Hadd adjak ajándékot a régiójának, Mr. Warner,
az összes tag előtt.”
A választások előtt 30 vagy 60 nappal.
Nem örültem ennek.
Jelöltként beszélni akartam az emberekkel.
Kértem egy másik lehetőséget Warner úrtól.
Szerveztek egy kongresszust Port of Spainben.
PORT OF SPAIN, TRINIDAD ÉS TOBAGO
2011. MÁJUS 10.
A Karibi Labdarúgó-szövetség összes országát
meghívták Trinidad és Tobagóba, a Hyatt Regency Hotelbe.
Ez jelentette Jack Warner hatalmi bázisát.
Jack Warnernek volt egy utazási irodája,
amely 363 000 dollárt kapott az utazás megszervezéséért.
Chuck Blazer úgy gondolta, nem jó ötlet Warnertől a rendezvény.
Hiba csak a Karib-térségnek megszervezni,
és hivatalossá kellene tenni, legalább kifelé.
Több próbálkozása is volt a leállítására,
de Chuck nem ijesztette meg.
Kellett volna, de nem ijedt meg.
Nyilván ismertem Jack Warnert.
Jack Warner, a szövetség elnöke,
lehetőséget ajánlott Bin Hammamnak.
Nyilván ott voltunk, hogy meghallgassuk, mit kínál.
Az első napon Bin Hammam előadást tartott.
Aztán valami furcsa történt, miután Bin Hammam beszélt.
Szóba került egy ajándék, amely a szövetségeinket segítené.
Meghívtak minket az ajándék átvételére.
Kivártam a soromat, bementem,
és a CFU néhány tisztviselője volt bent.
Átadtak egy Puerto Rico feliratú borítékot.
Amikor kinyitottam a borítékot, készpénz volt benne.
Negyvenezer dollár készpénz.
Azonnal megkérdeztem, hogy mire kapom?
„Arra használhatod fel a futballban, amire csak akarod.”
Nyilván mindenkinek ugyanennyit adtak.
Ha azt mondták volna,
a szavazatodért cserébe kapod, visszautasítottam volna.
Valójában vissza is adtam.
Sajnos a többség elfogadta a pénzt,
de volt három vagy négy jelentős kivétel,
akik visszautasították, és jelentették a dolgot,
és ennek jelentős következményei lettek.
Néhány óra múlva a hírek a készpénzzel megtömött borítékokról
eljutottak Blazerhez New Yorkba.
Ez kényelmetlen helyzetbe hozta Chuck Blazert.
Közel 20 éve dolgozott együtt Jack Warnerrel.
Végignézhettük a barátságuk felbomlását.
Többször mondta Warnernek, hogy ne tartsa meg a konferenciát,
de elutasította.
És most ez történik. A legkirívóbb korrupció,
amit a foci világában látott,
a szeme előtt történik meg. Készpénzt osztogatnak.
A Warner egyre kínosabbá vált Blazer
és általában a foci számára, ezért úgy döntött, beáldozza.
Feljelentette Warnert
a FIFA magas rangú tisztviselőinél Zürichben.
Aznap, amikor esedékes volt a telefonhívás a borítékok ügyében,
mielőtt felvette a kagylót, azt mondta nekem: „Ennek nem lesz jó vége.”
Emlékszem Chuck Blazer hívására,
amelyben elmondta, hogy történt náluk valami.
Blazer képeket is küldött.
Megkerestem Blattert: „Chuck Blazer felhívott,
és azt mondta, ez és ez történt.”
Aztán felhívtam az etikai bizottság elnökét.
Megkértem, hogy azonnal vonatozzon Zürichbe.
Vasárnap volt. „Találkoznunk kellene, mert nagy gond van.”
Sok furcsa dolog volt az ügyben.
Mohamed Bin Hammam csapdába esett, tudják?
A másik, hogy miért tette?
Bin Hammam nyilvánvalóan úgy gondolta, hogy szívességet kell tennie
a Karibi Labdarúgó-szövetségek tagjainak.
Megtette, és ezzel csapdába esett.
Nem volt szándékomban megvesztegetni embereket.
Ez megint csak összeesküvés volt.
Ne felejtsük el, hogy a hatalmas FIFA-val küzdök.
A képességük a történetek felépítésére
nyilván ezerszer jobb, mint az enyém.
A FIFA etikai bizottsága ma bejelentette,
hogy korrupciós vádak ügyében nyomoznak,
amelyek Jack Warnert
és a FIFA-elnökjelöltjét, Mohamed Bin Hammam érintik.
Próbált valaha szavazatokat vásárolni?
Soha nem volt ilyen szándékom.
Adott valaha pénzt a Karib-térség képviselőinek?
Nem, senkinek. Senki sem állíthatja, hogy látott volna ezt tenni.
Megismétlem, hogy Bin Hammam úr tudomásom szerint
soha nem adott pénzt a karibi országoknak.
Jack teljesen magabiztos volt.
Azt hitte, gyakorlatilag érinthetetlen.
Van egy nagyon árulkodó kis epizód
a trinidadi pénzosztás után,
amelyről felvétel is van.
Vannak, akik azt hiszik, erkölcsösebbek másoknál.
Ha ez a helyzet, nyiss templomot!
De a mi üzletünk már csak ilyen.
Ezért emlékeztetnék arra,
hogy Bin Hammam azért adta, mert azt mondta,
nem hozhatott ezüsttálcát és ezüst csecsebecséket.
Azt mondtam, „Felejtsd el!
Add oda az értékét az országoknak!”
Az ajándékról ti dönthetitek el, hogyan hasznosítható a legjobban
az országotok focijában.
Ha valakinek erkölcsi aggályai vannak,
és vissza akarja küldeni a pénzt, visszajuttatom neki.
De ne beszéljetek a kívülállókkal, és ne higgyétek erkölcsösnek,
másoknál különbnek magatokat!
Remélem, ez egyértelmű.
Mi lesz Jack Warner jövője?
Ami engem illet, ha a bizonyítékokat nézem,
szerintem nincs jövője.
És a személyes kapcsolata Jack Warnerrel?
Nyilván megszakadt.
Értem. Ő úgy érzi, ön elárulta?
Én érzem úgy, hogy elárultak, az alapján…
A veszély, amelynek kitette a tagjainkat ezzel a helyzettel,
amelyben az ajándék elfogadása súlyos kockázatot jelentett…
Szerintem ez elfogadhatatlan.
A mai sajtótájékoztatóra érkezve
a FIFA elnöke kétségbeesetten próbált továbblépni a válságon.
Válság? Mi az a válság?
Nem vagyunk válságban.
Csak kisebb nehézségek adódtak, és ezeket a nehézségeket megoldjuk,
mégpedig a családon belül.
De így is erőteljes vádakkal kellett szembenéznie,
most éppen Katar 2022-es győztes pályázatával kapcsolatban.
HA BŰNÖS, KATARTÓL EL KELL VENNI A RENDEZÉST
A katariak nyilvánvalóan nagyon rossz helyzetbe kerültek.
Megijedtek, hogy elvesztik a rendezés jogát
egyrészt a vádjaim,
másrészt Mohamed Bin Hammam sztorija miatt.
Blatter szerint sok helytelen dolog történt
a világbajnoksági pályázat alatt, és Bin Hammam a részese volt.
Sok mindent tett, hogy kárt okozzon nekem, és tönkretegye a jó hírem.
Nincsenek gátlásai.
Sepp Blatter a politika mestere a sportban,
így aztán a trinidadi botrányban meglátta a lehetőséget a riválisa kiiktatására.
Igazi dráma,
ahogy az emberek feltörnek és elbuknak.
Tévesen ítélték meg Blattert,
aki barátként hozta be, és ellenségként ejtette őket.
Meg akart szabadulni a riválisoktól,
és csak Bin Hammam vállalta ellene a megmérettetést.
De Blatternek meg kellett találnia a kiutat, és alkut kötött.
Jassim sejk, az emír fia, bejött a FIFA-hoz.
Bin Hammam is elkísérte.
Három nappal a választás előtt.
Jassim sejk és Bin Hammam csak beszélt és beszélt.
Nem tudok arabul, de Jassim herceg aztán azt mondta…
„Nem, angolul fogunk beszélni,
mert azt akarom, hogy Blatter úr értsen minket.”
Aztán azt mondta, hogy az emír közölte,
hogy nem indulhatsz Blatter úr ellen.
„Blatter urat támogatjuk a 2011-es választáson.”
Tehát Katar visszavonta Bin Hammam jelölését,
és Blatter többé nem hozta szóba, hogy nyerte el Katar
a 2022-es világbajnokság rendezési jogát.
Tudtam, hogy Blatter képes lesz ártani nekünk.
Rengeteg trükkje van.
Nem fogom veszélyeztetni… És ő képes rá.
Így részemről azt mondtam, végeztem ezzel.
VISSZALÉPÉS A JELÖLTSÉGTŐL
És igen, ezek az emberek maximális kárt igyekeznek okozni.
Sepp Blattert újraválasztották a FIFA elnökének,
miután egy vesztegetési ügy miatt
az egyetlen jelölt maradt, megküzdeni a sportág válságával.
Blatter újabb négyéves mandátumot nyert a FIFA vezetőjeként,
miután 206 szavazatból 186-ot kapott meg.
A 75 éves svájci sportvezető 1998 óta van hivatalban.
A korábbi kihívót, Bin Hammamot, felfüggesztették vesztegetési vádak miatt.
Jack Warner alelnököt is felfüggesztették vesztegetési vádak miatt,
ő viszont további, a FIFA-nak károkat okozó leleplezéseket ígér.
Már elmondtam. A FIFA érzi majd a gyilkos cunamit.
Higgyék el, ez még nem az.
Mert Blattert végső soron meg kell állítani.
Sepp Blattert tisztázták minden gyanú alól,
de ma délután kemény kérdésekre számíthat a sajtótájékoztatón.
Blatter talán túléli a botrányt, de a FIFA jó híre nem.
Az egyik, aki hasznot húzott az ügyből, Chuck Blazer volt.
Warner kiesett a futball világából, Bin Hammam szintén,
Chuck Blazert pedig,
az egész sztori egyik legdöbbenetesebb fordulataként,
hősként ünnepelték.
A hírekben világszerte
arról beszéltek, hogy Blazer leleplező,
és a futball megmentője.
Tisztességes játék Chuck Blazertől, mert ehhez tisztának kell lennie, ami jó.
Nem mondom, hogy nem volt az, de ehhez nagy bátorság kell.
Chuck nem leleplező.
A leleplező olyan ember, aki körülnéz, és azt mondja…
„Nem akarok részt venni abban, ami rosszul megy itt.”
Aztán elmondja, hogy mi a rossz.
Nem olyan ember, aki a rossz rendszer megalkotója volt,
aki évtizedekig profitált abból, ami rossz volt.
A CONCACAF az 56. és 5. sarkán volt New Yorkban. Ez a Trump Tower.
A 17. emeleten volt az iroda,
és Chuck lakása is a toronyban volt, a 49. emeleten.
Szerintem Chuckot az az életstílus vonzotta,
amit a FIFA és a CONCACAF biztosított.
A CONCACAF-nél mindennek azzal kell kezdődnie és végződnie,
hogy Chuck magánvagyona gyarapodjon.
Chuck legalább 10%-ot, néha többet is levett magának az ügyletek után.
Teljesen nyilvánvaló volt, hogy Blazer
sokféle gusztustalan módon profitált a sportból.
Számomra ez nem csak őt mutatja be,
hanem a magas rangú, korrupt FIFA-tisztviselők hozzáállását is.
Érinthetetlennek tartották magukat.
Nem hitték, hogy felelősségre vonhatják őket.
A halvány lehetősége sem merült fel bennük.
Az FBI New York-i irodájában
a szervezett bűnözéssel foglalkoztam.
Akkoriban, ez 2010-ben történt,
megbízást kaptunk, hogy szélesítsük ki a tevékenységünket.
Nemzetközi bűncselekmények, amelyek hatással voltak az USA-ra.
Ugyanekkor fellépett néhány angol újságíró,
akik ismét a FIFA korrupciójának ügyében kezdtek kutakodni.
A leghíresebb a néhai Andrew Jennings,
a veterán oknyomozó újságíró, aki le akarta leplezi a FIFA korrupcióját.
Blatter elnök úr, meg kell kérdeznem, alkalmas a világfutball irányítására?
- Helló! - Hagyjon békén!
Megkérdezhetem, mennyit…
Kérem, ne! Megkérdezhetem, hogy mennyi pénzt…
- Hagyjon békén! - Uram, kérnék valamit.
Kérem, ne tegye ezt!
Jack Warner, a FIFA régóta hivatalban levő vezető tisztségviselője lemondott.
Egy hónapja függesztették fel korrupciós vádak miatt.
A FIFA közölte, hogy a lemondása miatt
az ügyében folyó nyomozást lezárják, és feltételezik az ártatlanságát.
A Port of Spain-i vesztegetési ügy után Jack Warner dicstelenül
mondott le, mielőtt kidobták volna,
és azt ígérte, cunamit szabadít a FIFA vezetőire.
És Blazert terhelő információk kezdtek kiszivárogi Andrew Jenningsnek.
Dokumentumok arról,
hogy Blazernek szép dolgai vannak, amelyek nem lehetnének,
például lakások Miamiban és a Bahamákon és egy gyönyörű Mercedes Zürichben.
Különleges anyagi javai vannak,
viszont nem világos, honnan lett rájuk pénze.
Előkerültek befizetési csekkek offshore számlákra.
Az információkból cikksorozat készült,
amelyet Jennings nyáron írt meg.
Sok Google-riasztásom volt az egyik korrupciós projektemhez.
Egyik reggel is érkezett egy,
Andrew Jennings angol újságíró cikke aktiválta.
Azért figyeltem fel rá, mert számomra fontos a futball,
ebben nőttem fel, és nagy becsben tartom.
Andrew Jennings állításokat tett a cikkben
Chuck Blazerről és offshore számlákról.
Így aztán háttérellenőrzést végeztem.
Mivel az érintett személy nálunk élt, New Yorkban,
és az információk hihetőnek tűntek,
úgy gondoltuk, el tudjuk kezdeni a nyomozást.
Az, hogy lesz-e belőle büntetőügy,
azon múlik, hogy van-e olyan eleme,
amely az USA-t érinti.
Kiderült, hogy számos ilyen elem van,
és az amerikai pénzügyi rendszer szolgáltatta a bizonyítékot.
Úgy gondoltam, a legjobb a pénzt követni,
a bankközi átutalásokat,
a pénz mozgását a világban.
Tegyük fel, hogy egy svájci bankszámláról akarunk utalni
egy kajmán-szigeteki számlára.
Az utalás nem közvetlenül történik Svájcból a Kajmán-szigetekre.
Kell egy közvetítő bank az USA-ban.
Az egyik első kötelező adatkérésünk címzettje a FIFA bankja volt,
a svájci UBS.
Van egy közvetítő bankjuk az USA-ban.
Megszereztük az adatait
a FIFA gyakorlatilag összes kimenő és bejövő utalásának.
Az ember felfejt egy szálat, megszerzi egy cég nevét,
és úgy ágazik ki a többi szál, mint egy pókháló.
Kódneveket használtak.
Rengeteg bankszámlájuk volt offshore államokban,
hogy A pontból B pontba, C, D és E pontba mozgassák a pénzt…
Szédítő volt.
A nyomozás haladt, de nem tudtuk, milyen célra utalják az összegeket.
A maffiaügyek nyomozása közben megtanultam,
hogy a kulcs mindig egy együttműködő tanú
az ilyen bonyolult ügyekben,
hogy mindent meg tudjunk magyarázni.
A következő fontos állomás az volt, amikor Steve Berryman adónyomozóként
lekérte Chuck Blazer adóbevallásait,
és ezzel meglett a nyomozók aduja,
a titkos adu, nevezetesen az, hogy nem nyújtott be adóbevallást.
Kiderült, hogy Blazer már legalább 15 éve egyáltalán nem adózott.
Ezzel Blazer végleg a célkeresztbe került.
Ezzel pofonegyszerű lett az ügy.
Nem is kérdés, hogy elítélik.
A kérdés az, hogy mi legyen vele?
Simán letartóztatjuk és leültetjük?
Nem. Szükség van rá informátorként.
Úgy döntöttek, megkeresik,
és visszautasíthatatlan ajánlatot tesznek.
Sok múlott a megkeresés sikerén.
Túlmutatott Chuckon.
Chuck az első lépés volt a sokkal szélesebb körű nyomozás felé.
2011. NOVEMBER 30.
Elindultunk a Trump Towertől, az Uncle Jack's sztékezőbe mentünk,
és Chuck azt mondta…
„Mary Lynn, menjetek tovább Allel az étterembe!”
Al a barátunk, vele voltunk.
Kiszállt a kocsiból, amivel utaztak, és átült a kis robogójára.
A Trump Tower és egy másik épület közt
van egy kis átrium. Az asztalig jött a robogóval.
Gyorsan felismerte, milyen helyzetben van.
Elmondtam, mink van ellene.
Banki csalás, pénzmosás, adófizetés elmulasztása,
külföldi bankszámlák be nem jelentése.
Az ügynök azt mondta…
„Blazer úrra jelenleg 75 és 100 év közti börtönbüntetés vár.
Letartóztathatjuk most, vagy együttműködhet.”
Emlékszem, csak rám nézett, és…
Aztán azt mondta, inkább együttműködne.
„Ez az ügy nagyobb, mint hiszik.”
Azt javasoltuk, szerezzen ügyvédet,
és elindult a dolog.
Amikor feljött,
azt mondtam neki, egyszerűen fizesd be az adót.
„Köss alkut! Fizesd be!”
Azt válaszolta: „Mary Lynn, csak egy kövér csaló vagyok Queensből.”
És aztán utolérte a zavaros múltja.
- Az FBI a FIFA után nyomoz. - Senki sem áll a törvény felett.
Egy netflixes FBI-sorozatban találtuk magunkat.
Ez a csalás világbajnoksága.
Talán tényleg maffia stílusú szervezet.
Nem csak Sepp Blatterre várnak kérdések.
Úgy gondoljuk, 5200 munkás fog meghalni.
Engem hibáztatnak ezért a viharért. Nos, rendben, legyen.
Mindennek vége szakad egyszer.
Vállalom a felelősséget.
A feliratot fordította: Vass András